ODGOVORI NA PITANJA – 3. SET

vezana uz otvoreni trajni Poziv na dostavu projektnih prijedloga

*UP.02.1.1.12 „Aktivno uključivanje i poboljšanje zapošljivosti te razvoj inovativnih socijalnih usluga za ranjive skupine unutar 7 odabranih urbanih područja Osijek, Pula, Rijeka, Slavonski brod, Split, Zadar i Zagreb“*

U interesu jednakog postupanja prema svim prijaviteljima, Ministarstvo rada i mirovinskoga sustava

u okviru ovog dokumenta, a čija je svrha pojasniti uvjete natječajne dokumentacije, daje mišljenje o

prihvatljivosti određenog prijavitelja, projekta ili aktivnosti u okviru dostupnih informacija iz pitanja

dostavljenih od strane potencijalnih prijavitelja.

|  |  |  |
| --- | --- | --- |
| **RB.** | **PITANJA** | **ODGOVORI** |
| 1. | Uzimajući u obzir da su troškovi uređenja i opremanja prihvatljivi, možete li nam reći koji je, sukladno pozivu, prihvatljiv način regulacije odnosa između prijavitelja i vlasnika prostora, odnosno da li mora postojati Ugovor o korištenju prostora ili Ugovor o zakupu prostora ili ne moramo posebno regulirati odnose između prijavitelja i vlasnika prostora? | Uzimajući u obzir navedeno, prihvatljivo je svako reguliranje međusobnih odnosa sukladno trenutno važećem nacionalnom zakonodavstvu u dijelu koji uređuje međusobna prava i obaveza između korisnika (u konkretnom slučaju prijavitelja projektne prijave) i vlasnika prostora.Prilikom reguliranja ugovornog odnosa između prijavitelja i vlasnika prostora bitno je u razmatranje uzeti vrijeme provedbe aktivnosti odnosno trajanje provedbe projekta ali i dostupnost predmetnog prostora za vršenje provjera sukladno članku 17., stavku 3, Priloga 1 Općih uvjeta Ugovora, odnosno osigurati dostupnost istog do 5 godina nakon zatvaranja operativnog programa pod kojim se projekt sufinancira.Dodatno, izuzetno je važno napomenuti da su troškovi nabave opreme i adaptacijskih radova prihvatljiv trošak samo ukoliko se jasno mogu povezati s projektnim aktivnostima, odnosno ukoliko doprinose ostvarenju ciljeva projekta na način kako je to navedeno u točci 3.3. Prihvatljive aktivnosti te da spomenuti troškovi ne prelaze 30% svih ugovorenih prihvatljivih troškova projekta. |
| 2. | Molim Vas informaciju o statusu zaprimljenih projektnih prijedloga i da li postoji prostor za dodatne projektne prijave nakon proteka navedenog roka. | Zaprimljeni projektni prijedlozi koji su, u odnosu na zahtijevani iznos bespovratnih sredstava, dosegli 120% ukupno raspoloživog iznosa PDP-a u sklopu određene Grupe, te je sukladno važećim Uputama za prijavitelje izvršena obustava predmetnog Poziva za navedenu Grupu, trenutno se nalaze u fazi administrativne provjere, a po završetku iste, prelaze u slijedeću fazu – procjenu kvalitete.U okviru navedene faze vrši se i provjera prihvatljivosti izdataka, te ukoliko je potrebno, Posredničko tijelo razine 2 ispravlja predloženi proračun projektnog prijedloga, uklanjanjem neprihvatljivih izdataka ili umanjenjem zatraženog iznosa.Slijedom provedbe navedenog, po završetku provjere prihvatljivosti izdataka i utvrđivanju preostalog iznosa alociranih sredstava, ukoliko isti dozvoljava, Poziv će ponovno biti pokrenut i tada će ponovno biti moguće podnositi projektne prijave za prijavitelje koji još nisu dostavili prijavu. Dodatno napominjemo, kako prijavitelj na ovaj Poziv može dostaviti samo jedan projektni prijedlog. No, u slučaju da bilo koji korak postupka dodjele rezultira isključenjem projektnog prijedloga ili je projektni prijedlog povučen od strane prijavitelja, prijavitelj tada može podnijeti novi projektni prijedlog po zaprimanju obavijesti o isključenju ili po povlačenju projektnog prijedloga, pod uvjetom da predmetni Poziv nije zatvoren ili obustavljen.Ukoliko u predviđenom vremenu obustave ne budu završene naprijed navedene faze procjene svih zaprimljenih projektnih prijedloga, obustava Poziva će se nastaviti sukladno objavljenim obavijestima na službenim Internet stranicama ESI fondova [www.esf.hr](http://www.esf.hr) i [www.struktrunifondovi.hr](http://www.struktrunifondovi.hr). |